**Zmluva o dielo**

uzatvorená podľa § 536 a nasl. zákona č.  513/1991 Zb. Obchodný zákonník v znení neskorších právnych predpisov

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Článok I.**

**Zmluvné strany**

**1. Objednávateľ: Mesto Banská Štiavnica**

Sídlo: Radničné námestie č. 1

969 24 Banská Štiavnica

Zastúpený: Mgr. Nadežda Babiaková, primátorka mesta

IČO: 00 320 501

DIČ: 202 1107 308

Bankové spojenie: VÚB, a.s. Žiar nad Hronom

Číslo úctu: SK53 0200 0000 0000 1452 5422

Oprávnený rokovať vo veciach

* zmluvných: Mgr. Nadežda Babiaková, primátorka mesta
* technických: RNDr. Zuzana Šušková, 045/694 96 54

(ďalej „objednávateľ“)

**2. Zhotoviteľ:**

Sídlo:

Zapísaný:

IČO:

DIČ:

Bankové spojenie:

Číslo účtu:

(ďalej „zhotoviteľ“)

**Článok II.**

**Predmet zmluvy**

**1.** Predmetom tejto Zmluvy o dielo je záväzok zhotoviteľa vykonať pre objednávateľa dielo s názvom: „Starostlivosť o verejnú zeleň a výsadba novej mobilnej zelene v meste Banská Štiavnica v roku 2023“ na základe víťaznej cenovej ponuky zhotoviteľa zo dňa .................., ktorá bola predložená v procese verejného obstarávania.

**2.** Predmet zákazky pozostáva z nasledovných činností:

**2.1.** Starostlivosť o verejnú zeleň

• Jarná údržba záhonov – 1x - odstránenie odumretých častí rastlín, jarný rez okrasných kríkov, odburinenie, hnojenie – na ulici: Dolná, Križovatka, Andreja Kmeťa, Andreja Sládkoviča, Jozefa Karola Hella, Ludvíka Svobodu, Mierová (podľa výmery v zmysle výzvy na predloženie cenovej ponuky)

• Letná údržba záhonov – 2x – odstránenie odumretých častí rastlín, odburinenie, hnojenie - na ulici: Dolná, Križovatka, Mládežnícka, Andreja Kmeťa, Andreja Sládkoviča, Jozefa Karola Hella, Ludvíka Svobodu, Mierová   
• Jesenná údržba záhonov – 1x – zazimovanie rastlín, zviazanie okrasných tráv, rez okrasných kríkov odburinenie - na ulici: Dolná, Križovatka, Mládežnícka, Andreja Kmeťa, Andreja Sládkoviča, Jozefa Karola Hella, Ludvíka Svobodu, Mierová   
• Odvoz rastlinného materiálu, ktorý vznikne pri údržbe záhonov na skládku odpadu   
  
**2.2.** Nová výsadba mobilnej zelene v centre mesta   
• Výsadba kvetinových pyramíd – 2 pyramídy / 340 ks rastlín (substrát bude poskytnutý   
verejným obstarávateľom z kompostárne)   
• Výsadba mobilnej zelene – na miestach: Radničné námestie pred MsÚ, Terasa oproti MsÚ,   
Námestie sv. Trojice, Kammerhofská, Andreja Kmeťa,  
• Dopĺňanie vyhynutých rastlín do mobilných kvetináčov, hnojenie rastlín v mobilných   
kvetináčoch, výmena zeminy 1 x ročne   
• Výsadba kvetinových záhonov pri Pomníku padlých   
  
**2.3.** Polievanie mobilnej zelene

**3.** Zhotoviteľ bude viesť súpis vykonaných prác, ktorý bude odovzdávať objednávateľovi 1x za mesiac.

**Článok III.**

**Práva a povinnosti zmluvných strán**

**1.** Zhotoviteľ sa zaväzuje zhotoviť dielo podľa Článku II. tejto zmluvy vo vlastnom mene, na svoje náklady a na vlastnú zodpovednosť.

**2.** Zhotoviteľ vyhlasuje, že je oprávnený vykonávať činnosti podľa tejto zmluvy a je pre tieto činnosti v plnom rozsahu odborne kvalifikovaný. V prípade, ak zhotoviteľ použije na vykonanie činností podľa tejto Zmluvy o dielo svojich alebo iných zamestnancov zodpovedá za poskytnuté služby a činnosti tak, akoby ich vykonal sám.

**3.** Zhotoviteľ sa zaväzuje dodržiavať všeobecne záväzné predpisy, platné STN, podmienky tejto zmluvy o dielo a pokyny objednávateľa.

**4.** Zhotoviteľ bude vykonávať jednotlivé práce na základe ústnej objednávky objednávateľa alebo po predošlej dohode s objednávateľom.

**5.** Objednávateľ prevezme vykonané práce na základe zápisu o vykonaných prácach v súlade s cenovou ponukou a touto zmluvou.

**6.** Objednávateľ sa zaväzuje zaplatiť zhotoviteľovi dohodnutú cenu za riadne vykonané činnosti a služby v zmysle bodov Článku IV. a V. tejto zmluvy o dielo.

**Článok IV.**

**Cena diela**

**1.** Cena za dielo vykonané podľa podmienok stanovených touto zmluvou je stanovená v súlade so zákonom NR SR č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky NR SR č. 87/1996 Z. z., ktorou sa zákon o cenách vykonáva.

**2.** Cena za dielo bola stanovená v súlade s víťaznou cenovou ponukou zhotoviteľa, ktorá bola objednávateľovi doručená v procese verejného obstarávania v rámci zákazky: „Starostlivosť o verejnú zeleň a výsadba novej mobilnej zelene v meste Banská Štiavnica v roku 2023“. Cena je stanovená ako konečná cena za kompletné uskutočnenie predmetu zákazky.

Cena bez DPH .............. €

DPH 20 % .............. €

**Celková cena diela s DPH .............. €**

Slovom : .................................................... eur

**3.** V cene sú zahrnuté všetky náklady zhotoviteľa týkajúce sa plnenia predmetu tejto zmluvy, vrátane dopravných, mzdových nákladov a nákladov na predmet zmluvy.

**Článok V.**

**Platobné podmienky, fakturácia**

**1.** Podkladom pre úhradu za vykonané dielo bude faktúra, ktorá musí spĺňať všetky náležitosti. Splatnosť faktúry je 30 kalendárnych dní odo dňa doručenia objednávateľovi. Faktúra môže byť vystavená jednorazovo po ukončení diela, prípadne ako dielčia faktúra, za časť prevedených prác predmetu diela a to len na základe súpisu vykonaných prác, ktoré objednávateľ skontroluje.

**2.** Faktúra musí obsahovať náležitosti daňového dokladu. V prípade, že faktúra nebude obsahovať náležitosti určené všeobecne záväzným predpisom, objednávateľ je oprávnený vrátiť ju do termínu splatnosti zhotoviteľovi na opravu. V takom prípade sa preruší plynutie lehoty splatnosti a nová lehota splatnosti začne plynúť dňom doručenia opravenej faktúry objednávateľovi. Faktúra musí spĺňať všetky náležitosti zákona NR SR č. 431/2002 Z. z. o účtovníctve v znení neskorších právnych predpisov, aby spĺňala daňový doklad.

**3.** Platby budú vykonávané bezhotovostným platobným prevodom na účet zhotoviteľa uvedený v úvodných ustanoveniach tejto zmluvy. Za zaplatenie faktúry sa považuje odpísanie fakturovanej čiastky z účtu objednávateľa v prospech účtu zhotoviteľa označeného v úvodných ustanoveniach zmluvy.

**Článok VI.**

**Doba plnenia**

**1.** Zhotoviteľ sa zaväzuje vykonať predmet diela uvedeného v Článku II. tejto zmluvy v dohodnutom čase, od 14.04.2023 do 31.12.2023. Konkrétne termíny prác budú stanovené dohodou zodpovedných zástupcov oboch zmluvných strán.

**2.** Jednotlivé činnosti budú časovo vykonávané podľa potrieb v závislosti od poveternostných podmienok.

**Článok VII.**

**Zodpovednosť za vady a záručná doba**

**1.** Zhotoviteľ zodpovedá za kvalitu vykonaných prác. Zhotoviteľ preberá na seba zodpovednosť za prípadný vznik škody spôsobenej neodborným vykonávaním prác.

**2.** Zhotoviteľ zodpovedá za vady v zmysle § 560 a nasl. Obchodného zákonníka v znení neskorších právnych prepisov.

**3.** Na prípadnú reklamáciu sa primerane použijú ustanovenia § 436 – 441 Obchodného zákonníka. Vady zistené a reklamované objednávateľom sa zhotoviteľ zaväzuje odstrániť v lehote 14 dní od ich písomného oznámenia objednávateľom.

**4.** Zhotoviteľ nezodpovedá za vady, ktoré boli spôsobené použitím nesprávnych podkladov poskytnutých objednávateľom.

**Článok VIII.**

**Záverečné ustanovenia**

**1.** Túto zmluvu je možné meniť len formou písomných dodatkov dohodnutých v celom rozsahu a podpísaných oprávnenými zástupcami oboch zmluvných strán.

**2.** Zmluvné strany vyhlasujú, že si túto zmluvu pozorne prečítali, jej obsahu porozumeli a na znak súhlasu s ňou ju vlastnoručne podpisujú.

**3.** Zmluva je vyhotovená v troch vyhotoveniach, z ktorých dve vyhotovenia obdrží objednávateľ a jedno vyhotovenie obdrží zhotoviteľ.

**4.** Táto zmluva nadobúda platnosť dňom jej podpísania oboma zmluvnými stranami.

**5.** Zmluva nadobúda účinnosť v súlade s § 47a a nasl. Občianskeho zákonníka v znení neskorších predpisov, a to dňom nasledujúcim po dni jej zverejnenia.

V Banskej Štiavnici, dňa ................... V .........................., dňa..................

-------------------------------- ------------------------------

Mgr. Nadežda Babiaková .....................................

primátorka mesta konateľ